stanford-oval/wikipedia huggingface dataset:
קולג' סטיישן

| --- | --- |

 מדינה:  ארצות הברית ארצות הברית
 מדינה:  טקסס טקסס
 ראש העיר:  ג'ון ניקולס
 שטח:  132.87 קמ"ר
 גובה:  103 מטרים
 אוכלוסייה:  ‏
  ‑ בעיר:  117,911 (דירוג: 242 בארצות הברית, 2019)
  ‑ צפיפות:  889.88 נפש לקמ"ר (2019)
 קואורדינטות:  30°36′05″N 96°18′52″W﻿ / ﻿30.601388888889°N 96.314444444444°W﻿ / 30.601388888889; -96.314444444444 
 http://www.cstx.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קולג' סטיישן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קולג' סטיישן(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקוקולג' סטיישן(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקוקולג' סטיישן  he tabBackground:;tabBorder:#aaa;defaultTab:0;
 
קולג' סטיישן (באנגלית: College Station) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-118,000 תושבים. העיר ממוקמת כ-130 ק"מ צפונית-מערבית ליוסטון וכ-140 ק"מ צפונית-מזרחית לאוסטין.
בעיר פועל הקמפוס הראשי של אוניברסיטת טקסס A&M. בזכות האוניברסיטה ישנה פעילות רבה של ארגונים מדעיים וטכנולוגיים, ובהם נאס"א, המכונים הלאומיים לבריאות והקרן הלאומית למדע. אצטדיון הפוטבול של האוניברסיטה, קייל פילד, מכיל 102,733 מושבים, ונכון ל-2023 הוא האצטדיון הרביעי בגודלו בארצות הברית והשישי בגודלו בעולם.
בעיר ממוקמים הספרייה והמוזיאון הנשיאותיים על שם ג'ורג' הרברט ווקר בוש.
מבין תושביה הידועים של קולג' סטיישן ניתן למנות את נורמן בורלוג, ביארנה סטרוסטרופ, טיפאני ת'ורנטון, אלכס קארוסו ורוברט גייטס.
היסטוריה

בשנת 1860 החלה להתפתח בארזור קולג' סטיישן הרכבת האזורית של טקסס, ובשנת 1871 נפתחה במקום המכללה שתהפוך מאוחר יותר לאוניברסיטת טקסס. בתחילת המאה ה-20 כבר התגוררו בעיירה כמעט 200 איש, והיא הוכרזה כעיר בשנת 1938. בשנה זו כבר התגוררו בעיר כ-2,000 תושבים.
קורט בלומנפלד

| --- | --- |

 לידה:  29 במאי 1884 מאגראבובה, פרוסיה המזרחית, הקיסרות הגרמנית 
 פטירה:  21 במאי 1963 (בגיל 78) ירושלים 
 מקום קבורה:  בית הקברות סנהדריה 
 מדינה:  ישראל ישראל
 
קורט יהודה בלומנפלד (Kurt Yehuda Blumenfeld;‏ 29 במאי 1884, מאגראבובה, פרוסיה המזרחית, הקיסרות הגרמנית – 21 במאי 1963, ירושלים) היה עיתונאי ומנהיג ציוני בגרמניה.
קורות חיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בלומנפלד נולד בשנת 1884 במאגראבובה (Marggrabowa) שבפרוסיה המזרחית, הקיסרות הגרמנית. בילדותו חונך ברוח ההתבוללות.
כשהיה סטודנט הצטרף לתנועה הציונית. בשנת 1909 נתמנה למזכיר ההסתדרות הציונית בגרמניה. בשנים 1913–1914 ערך את העיתון הציוני "די ולט". בשנת 1924 התמנה לנשיא התאחדות ציוני גרמניה. בשנת 1933, עם עליית הנאצים לשלטון, עלה לארץ ישראל, והיה לחבר הנהלת קרן היסוד. היה מראשי האגף הפרוגרסיבי של הציונות הכללית ומתומכיו של ד"ר חיים ויצמן. יוצר "קדמה" של ציוני גרמניה בא"י.
היה נשוי לג'ניה (בתו של מיכאל הורביץ, סוחר עצים נודע וציוני ותיק, ואחותה של אסתר, אשתו של משה זמורה) ואב לנעמי שמר, רפאל (רפי) בלומנפלד (אדריכל) ורחל סלוצקי. בן דודו היה הפרופ' חיים ברלין שניהל את מחלקת העור בהדסה תל אביב משנת 1946.
בלומנפלד נפטר בשנת 1963 לאחר מחלה ממושכת, בן 79 במותו. נקבר בבית העלמין סנהדריה. על שמו נקרא רחוב בקריית היובל בירושלים.
כתביו

Erlebte Judenfrage: ein Vierteljahrhundert deutscher Zionismus (Hrsg. und mit einer Einführung versehen von Hans Tramer), Stuttgart: Deutsche Verlags-Anstalt, 1962.
Im Kampf um den Zionismus: Briefe aus fünf Jahrzehnten (Herausgegeben von Miriam Sambursky und Jochanan Ginat), Stuttgart: Deutsche Verlags-Anstalt, 1976. (מכתבים)
Hannah Arendt, Kurt Blumenfeld, ...in keinem Besitz verwurzelt: Die Korrespondenz (herausgegeben von Ingeborg Nordmann und Iris Pilling), Hamburg: Rotbuch Verlag, 1995. (התכתובת בין בלומנפלד וארנדט)
לקריאה נוספת

'בלומנפלד, יהודה קורט', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 81–82. (הספר בקטלוג ULI)
Yehuda Kurt Blumenfeld; in memoriam, Jerusalem: Keren Hayesod United Israel Appeal, 1964:
D. Ben-Gurion The ideological and moral revolutionary',
I. Goldstein, "A synthesis of East and West".
I. Foerder, "The teacher and the leader".
M. Sharett, "The protagonist of an idea".
P. Rosen, "The keeper of the golden key".
Ingeborg Nordmann, 'Zwischen Paria und Zionist: die Freundschaft zwischen Hannah Arendt und Kurt Blumenfeld,' Babylon 15 (1995), 86-98. (בגרמנית)
Jean-Luc Evard, 'Berlin, New York, Jérusalem,' Revue d’Histoire de la Shoah 168 (2000), 175-188. (בצרפתית)
Anja Siegemund, 'Trotz allem Liebe: Kurt Blumenfeld in Palästina,' Münchner Beiträge zur jüdischen Geschichte und Kultur 1 (2009), 33-44. (בגרמנית)
הערות שוליים

↑  דוד תדהר (עורך), "ד"ר משה זמורה", באנציקלופדיה לחלוצי הישוב ובוניו, כרך ו (1955), עמ' 2633.
↑  קורט בלומנפלד באתר GRAVEZ
| --- | --- |
בקרת זהויות :  NLI: 987007258866805171  BnF: cb12182799k (data)  GND: 118512056  ISNI: 0000 0001 0837 6078  LCCN: nr88004925  NTA: 068567154  SUDOC: 03040827X  VIAF: 68973199   WorldCat (עם VIAF): 68973199 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קולג' סנט אן

| --- | --- |


 מכללות אוניברסיטת אוקספורד
 על שם:  אנה הקדושה 
 מוטו:  Consulto et audacter (בכוונה ובאומץ)
 תקופת הפעילות:  1879–הווה (כ־145 שנים) 
 בעלי תפקידים
 סגל:  116 (נכון ל־2020) 
 מיקום
 מיקום:  אוקספורד, הממלכה המאוחדת
 מדינה:  הממלכה המאוחדת הממלכה המאוחדת
 קואורדינטות:  51°45′44″N 1°15′43″W﻿ / ﻿51.762123°N 1.261974°W﻿ / 51.762123; -1.261974
 www.st-annes.ox.ac.uk
  (למפת אוקספורד מוגדלת) הספרייה הבודלייניתסנט אן קולג'(למפת אוקספורד רגילה) הספרייה הבודלייניתסנט אן קולג'
 
קולג' סנט אן, אוקספורד (באנגלית: St Anne's College), הוא קולג' של אוניברסיטת אוקספורד.
ממערבו של הקולג' שוכנת דרך ודסטוק (אנ') שבאוקספורד. מצפונו שוכנת דרך בבינגטון (אנ') וממזרחו דרך בנבורי (אנ').
הלן קינג (אנ') היא מנהלת המוסד מאפריל 2017.
הקולג' הורחב על ידי רכישת בתים ויקטוריאניים בין דרך ודסטוק ודרך בנבורי. הבתים על דרך בבינגטון משמשים כיום מעונות לתלמידי שנה א', וזהו המרכז החברתי הסטודנטיאלי של הקולג'.
היסטוריה

הקולג' הוקם בשנת 1879 בתור קולג' לנשים (אנ') במסגרת האגודה לחינוך נשים, וקיבל את שמו (סנט אן) ב-1942. ב-1952 הוא קיבל מעמד של קולג' אוקספורדי. בשנת 1979 נעשה לקולג' מעורב, שבו לומדים גברים ונשים יחדיו. כיום, כמחצית מתלמידיו הם גברים.
היסטוריה > הספינה

מגזין הבוגרים ידוע כ"הספינה" (The Ship). הוא נקרא על שמו רחוב שיפ במרכז אוקספורד, שבו הקים הקולג' את חדר הסטודנטים הראשון שלו.
בית הרטלנד
בית הרטלנד
קולמר

קולמר (בצרפתית: Colmar) היא עיירה בצפון־מזרח צרפת, בחבל גראנד אסט, סמוך לגבול צרפת-גרמניה-שווייץ. העיירה, שאוכלוסייתה מונה כ-70,000 תושבים, נמצאת כ-35 ק"מ מערבית לפרייבורג הגרמנית, כ-65 ק"מ מצפון לעיר השווייצרית בזל וכ-60 ק"מ דרומית לעיר הצרפתית שטרסבורג.
אחת האטרקציות המפורסמות שבה היא העיר העתיקה, שחלקה הגדול הוא מדרחוב ומשמש מעין מוזיאון פתוח לאמנות מתקופות שונות. בעיר גם כמה מוזיאונים. אחד מהם שוכן במבנה מהמאה השלוש-עשרה אשר שימש במקורו כמנזר.
קולמר ידועה גם בשמה השני, "ונציה הקטנה" (la Petite Venise), שניתן לה עקב הדמיון לוונציה בשל הנהר העובר בתוך העיר, בין הבתים, שבו ניתן לשוט בסירות כמו בוונציה. המקום מהווה אטרקציה גדולה לתיירים, וסביב האזור נפתחו חנויות רבות המתפרנסות מהתיירות המשגשגת.
בנין בית המשפט העליון בקולמר
היסטוריה

העיירה קולמר נוסדה במאה התשיעית לספירה. זהו המקום שבו קרל השמן ערך את האספה הפרלמנטרית שלו בשנת 884. בשנת 1226 קיבלה העיר לראשונה מעמד של עיר קיסרית באימפריה הרומית הקדושה וב-1354 הצטרפה לדקאפול. בשנת 1575 הצטרפה העיר לרפורמציה הפרוטסטנטית, הרבה לאחר שכנתה, שטרסבורג.
במהלך מלחמת שלושים השנים הייתה העיר תחת כיבוש שוודי במשך שנתיים. השוודים השתלטו על העיר בשנת 1632 ואיבדו את השליטה בה בשנת 1634.
צרפת, תחת שליטתו של לואי הארבעה עשר, כבשה את העיר בשנת 1697. בשנת 1679, במסגרת חוזה נימווגן, קולמר הועברה לשליטת צרפת. יחד עם שאר חבל אלזס, קולמר סופחה לאימפריה הגרמנית עם הקמתה בשנת 1871 כתוצאה ממלחמת צרפת–פרוסיה. היא הוחזרה לידי צרפת בשנת 1919, במסגרת חוזה ורסאי, לפיו כל השטחים שנכבשו על ידי הקיסרות הגרמנית הוחזרו לצרפת (סעיף 51).
בשנת 1940 נכבשה אלזס שוב על ידי גרמניה הנאצית וסופחה לרייך השלישי. היא חזרה לשליטה צרפתית בשנת 1945 אחרי הקרב שנקרא על שם האזור "כיס קולמר". מאז ועד היום העיר נשארה בשליטה צרפתית.
יהודי קולמר

יהודי העיר סבלו מרדיפות בדומה לשאר יהודי אלזס. דוגמה אחת מבין רבות התרחשה ב-29 בדצמבר 1348. מועצת העיר של קולמר הכריזה שבידה ראיות שחזן העיר שטרסבורג, יעקב, שפך רעל בבארות של העיירה. בעקבות האשמה זו הועלו כל יהודי קולמר על המוקד ונקברו יחד בקבר אחים. אתר הקבורה נמצא בשכונת לדהוף של העיר ומכונה Judenloch – בור היהודים. שטח בגודל 200 מטר על 150 מטר הנושא עד היום את השם JUDENLOCH באתר נדל"ן , נמצא בעיר קולמר כשאין עליו ולו בניין מגורים אחד.
עדות נוספת הקשורה להיסטוריה היהודית באזור, הם נוכחות שני ה-Judensäue - חזירת יהודים, הקיימים עד היום במנזר סנט מרטין בעיר.
בשנת ה'תס"ו (1705) הועתק בעיר התלמוד הבבלי כולו בידי אשה (למעט סיום מסכת נידה). האשה הייתה אשת הרב המקומי שמואל, גננדל (בת אברהם גויגר), שהצטיינה בכתב יד יפה במיוחד.
כיום קיימת במקום קהילה יהודית קטנה המקיימת תפילות בבית הכנסת הגדול במקום, שעל אף גילו (כמאה חמישים שנה) השתמר באופן מיוחד והוא נחשב לאחד מבתי הכנסת המפוארים ביותר בכל אזור אלזס. בניגוד לגודל הקהילה, נחשבת הקהילה מבחינה פוליטית כחזקה מאוד, והשפעתה חורגת בהרבה מתחומה, משום שבהתאם לחוקי הקונסיסטוריה המרכזית של יהודי צרפת, היא אחראית על הקהילות היהודיות באלזס וחלקים מלורן, ורבה הראשי של העיר ממונה מטעם הממשלה על שירותי הדת בכל הקהילות הללו, מדיניות שקיימת מאז ימי נפוליאון (למעט שנות מלחמת העולם השנייה שבהן סופח חבל אלזס לרייך השלישי).
גאוגרפיה

קולמר נמצאת במרחק של 64 קילומטר (40 מייל) מהעיר שטרסבורג בכיוון דרום–דרום-מזרח. היא נמצאת על הקואורדינטות 48.08 צפון, 7.36 מזרח. במרחק קצר מעבר לגבול הגרמני נמצא העיר פרייבורג ובצד השווייצרי שכנתה הקרובה ביותר היא העיר בזל. בתוך קולמר עובר הנהר לוץ'. העיר שוכנת ממזרח לחבל הרי הווז'. תעלה מחברת אותה לנהר הריין.
אקלים

האקלים המקומי בקולמר הוא חם ושמשי. היא נחשבת לעיירה היבשה ביותר בצרפת. רק 550 מילימטר של משקעים יורדים בשנה. האקלים מייצר תנאים אידיאליים ליין אלזס, היין של המחוז בו היא שוכנת, וקולמר נחשבת לבירת הייצור שלו.
האקלים היבש נובע מקרבתה של קולמר להרים והימצאותה על קרקע נמוכה. עננים המגיעים מכיוון מערב עולים מעלה ומורידים את מרבית המשקעים על קרקע גבוהה יותר ומשאירים את האוויר יבש וחם עד לשלב בו הוא מגיע לקולמר.
תרבות

העיר העתיקה השתמרה באופן מושלם. מבנים גדולי ממדים בסגנון גותי שבנו הגרמנים, מבנים מימי הרנסאנס המוקדמים, וכנסיות רבות קיימים עדיין בעיירה. האמן המקומי מהמאה ה-15, מרטין שונגר, יליד ותושב העיר, צייר את היצירה "המדונה של הוורדים", הנחשבת ליצירת המופת שלו, בכנסייה הדומיניקנית בעיר. היצירה המפורסמת ביותר בעיירה, הקרויה "מזבח איזנגים", פרי עטו של האמן מתיאס גרונוולד, מוצגת במוזיאון אונטרלינדן, המוזיאון הפופולרי ביותר בחבל אלזס.
מוזיאון נוסף בעיר נקרא מוזיאון ברתולדי על שם הפסל פרדריק אוגוסט ברתולדי, מהמאה ה-19, יליד ותושב העיר. המוזיאון מוקדש להיסטוריה של הטבע ולאתנוגרפיה. הוא נוסד בשנת 1859 בימי חייו של האמן וקיבל ככל הנראה את שמו הנוכחי בשלב מאוחר יותר. בעיר שוכן גם מוזיאון צעצועים, שהוקם בשנת 1993.
הערות שוליים

↑  Encyclopédie de l'Alsace, t. 11 : Rhin-Strasbourg, Publitotal, 1985
↑  חסרה אסמכתא
↑  https://www.meilleursagents.com/prix-immobilier/colmar-68000/judenloch-1156670942/, Meilleursagents.com, www.meilleursagents.com, ‏2024-04-01 (בצרפתית)
↑  Judenloch Colmar - Jewish mass grave site 29.12.1348 – המפות שלי ב-Google, באתר Google My Maps
↑  יעקב ספיר, ראה זה מצאתי!, הלבנון, 1 במרץ 1866
| --- | --- |
בקרת זהויות :  NLI: 987007559496805171  BnF: cb15271768f (data)  GND: 4010401-1  HDS: 007044  ISNI: 0000 0001 2342 3960  LCCN: n80015913  MusicBrainz: 6049a450-55fa-46f5-884d-390c36da2449  NARA: 10045166  NKC: ge380475  SUDOC: 026602970  VIAF: 147352239   WorldCat (עם VIAF): 147352239 
בית הכנסת בקולמר
בסימון הצהוב - 6 חלקות השייכות לשטח אשר גם כיום נושא את השם JUDENLOCH באתר נדל"ן - בור היהודים, מקום רציחתם של יהודי קולמר בטבח 29.12.1348
מוזיאון אונטרלינדן בקולמר
"ונציה הקטנה"
תעלה שקטה בקולמר
קונסטנטין (סרט)

| --- | --- |

 מבוסס על:  הלבלייזר 
 בימוי:  פרנסס לורנס 
 הופק בידי:  גילברט אדלר מייקל אגילר
 תסריט:  קווין ברודבין פרנק קפלו קומיקס: אלן מור
 עריכה:  ויין ואהרמן 
 שחקנים ראשיים:  קיאנו ריבס רייצ'ל וייס שיה לה-באף דג'ימון הונסו טילדה סווינטון פיטר סטורמר
 מוזיקה:  קלאוס באדלט בריאן טיילר
 צילום:  פיליפ רוסלו 
 מדינה:  ארצות הברית, אוסטרליה, גרמניה 
 חברת הפקה:  Village Roadshow Pictures, Weed Road Pictures, ורטיגו, The Donners' Company 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  18 בפברואר 2005
 משך הקרנה:  121 דקות
 שפת הסרט:  אנגלית 
 סוגה:  סרט גיבורי-על, סרט דרמה, סרט פנטזיה, סרט אימה, סרט שטני 
 תקציב:  100,000,000‏$
 הכנסות:  230,884,728‏$
 הכנסות באתר מוג'ו:   constantine
 אתר רשמי
 דף הסרט ב־IMDb
 
קונסטנטין (באנגלית: Constantine) הוא סרט פעולה/מסתורין-פנטזיה של גיבורי-על משנת 2005 המבוסס על סדרת הקומיקס "הלבלייזר", מבית היוצר של DC קומיקס. הסרט מציג את המדיום ומגרש השדים ג'ון קונסטנטין (קיאנו ריבס) אשר מסייע לבלשית הפונה אליו (רייצ'ל וייס) לחקור את נסיבות מותה המסתורי של אחותה התאומה. מספר אלמנטים מהסרט לקוחים מסיפור "Dangerous Habits" (גליונות 41–46) אשר בקומיקס.
עלילה

באתר חפירות במקסיקו, אדם מגלה את חנית הגורל שמכוסה בדגל נאצי שמיד משתלטת עליו וגורמת לו לשים פעמיו אל עבר לוס אנג'לס. בלוס אנג'לס, ג'ון קונסטנטין מגרש שד מילדה, כאשר הוא נשאר אדיש לניסיונו של השד לעבור לממלכת החיים. מאוחר יותר באותו יום, מתאבדת חולת מחלת נפש בשם איזבל דודסון בבית חולים פסיכיאטרי, והדבר מערער את שלוות רוחה של אחותה, הבלשית אנג'לה דודסון. קונסטנטין מגלה שיש לו סרטן ריאות כתוצאה מהעישון הכבד שלו, ומנסה לדבר אל המלאך גבריאל בבקשת סליחה מאלוהים. גבריאל מצידו מראה לקונסטנטין כי מאחורי כוונותיו הטובות מסתתרות כוונות אנוכיות.
דודסון מקבלת קצה חוט המוביל אותה לקונסטנטין, ושואלת אותו מדוע מאמינה קתולית אדוקה כאחותה התאבדה. קונסטנטין מגלה לה כי הארץ היא ממלכה נייטרלית שבין גן עדן לגיהנום, שבה אלוהים והשטן מתערבים ביניהם מי יזכה ביותר נשמות, וכי התערבותם של בני אנוש בעלי מוצא שדי או מלאכי מותרים. קונסטנטין נולד במתת להבחין בישויות אלו וכתוצאה מכך סבל מטראומות וניסה להתאבד, מה שאיפשר לו "להציץ" לתוך הגיהנום לפני שהצילו אותו הרופאים ממוות. בעקבות ניסיונו להתאבד, קונסטנטין נידון להישאר ארור ולהילחם בכוחות הגיהנום על פני הארץ מתוך כוונה לזכות בכרטיס הכניסה חזרה לגן עדן, אבל תוך כדי מצליח להכעיס את השטן.
קונסטנטין מגלה שדודסון ואחותה ניחנו בטלפתיה. אנג'לה משתמשת במתת זה כדי להוביל את קונסטנטין אל בלתזר, שד בין-גזעי שקשר קשר עם בנו של השטן, ממון, לכבוש את הארץ. לאחר שממון ישתלט על רוחו של בעל כוחות על-חושיים, הוא צריך התערבות אלוהית כדי לעבור אל תוך ממלכת הארץ. לשם כך עליו להניח ידיו על חנית הגורל, שמהולה בדמו של ישו.
כאשר השניים מנסים להימלט מבלתזר, דודסון נחטפת. קונסטנטין דולק בעקבותיהם לעבר בית החולים, לשם מגיע האדם שמחזיק בחנית הגורל ועוזר לממון להשתלט על גופה של דודסון. קונסטנטין ועוזרו צ'אז מנסים לגרש את ממון מגופה של אנג'לה, כאשר צ'אז נהרג בידי גבריאל, שהופך לגשמי ומכניע את קונסטנטין. גבריאל, בהיותו מריר על הישועה אותה מקבלים בני אנוש מאלוהים, נשבע לנגע את הארץ באש הגיהנום באומרו כי בני אנוש זכאים לכך רק אם הם אציליים באמת ובתמים.
כאשר גבריאל מתכונן לשחרר את ממון, קונסטנטין שולח יד בנפשו וזוכה להפגש בשטן, שהגעתו עוצרת את הזמן. כאשר קונסטנטין מספר לשטן את תוכנית שחרורו של ממון בידי גבריאל, השטן אינו מרוצה מתוכניתו של ממון, מחזיר אותו לגיהנום ומקצץ את כנפיו של גבריאל. השטן שואל את קונסטנטין מה הוא מבקש בתמורה, וזה מבקש את שחרורה של איזבל לגן עדן. השטן נענה לבקשה ומתחיל לגרור את קונסטנטין לעבר הגיהנום, אך נעצר בידי אור אלוהי, שמקבל את קונסטנטין לגן עדן בגלל מעשיו הטובים. מאוכזב, השטן לוקח מקונסטנטין את הסרטן שבגופו ומחייה אותו.
לבסוף, קונסטנטין נותן לדודסון את חנית הגורל ומבקש ממנה להחביאה. כאשר אנג'לה עוזבת, קונסטנטין לוקח לפיו מסטיק, לראשונה אחראי לגורלו. בסוף כתוביות הסיום רואים אותו מבקר את קברו של צ'אז ומניח על הקבר מצית. כאשר הוא פונה ללכת, מופיע צ'אז בדמות מלאך ועוזב אל עבר השמיים, משאיר מאחוריו את קונסטנטין מחייך.
שחקנים ראשיים

קיאנו ריבס – ג'ון קונסטנטין
רייצ'ל וייס – אנג'לה/איזבל דודסון
שיה לה-באף – צ'אז קריימר
דג'ימון הונסו – פאפא מידנייט
טילדה סווינטון – גבריאל
פיטר סטורמר – לוציפר
פרוט טיילור וינס (אנ') – האב הנסי
גאווין רוסדייל (אנ') – בלתזר
מישל מונאהן - אלי
הבדלים בין הקומיקס הלבלייזר לבין הסרט

בקומיקס, ג'ון קונסטנטין הוא אנגלי ובלונדיני בניגוד לדמותו בסרט, אמריקני שחור שיער.
בקומיקס, קונסטנטין נידון להישאר ארור בעקבות שימוש בקסמים וניסיונו לרצוח את אביו. בסרט - בעקבות התאבדותו.
בסרט, צ'אז נהרג בידי המלאך גבריאל. בקומיקס, צ'אז הוא מבין חבריו הקרובים ביותר של קונסטנטין שנשאר בחיים ועוזר לו במרבית מאורעותיו.
בסרט, קונסטנטין נאבק ללא הרף בכוחות הגיהנום פנים מול פנים כדי להציל את הארץ. בקומיקס הוא משתמש בתחבולות כדי להימנע ממאבקים וכדי להביס את אויביו.
בסרט, גבריאל היה לאויבו של קונסטנטין. בסיפור Dangerous Habits גבריאל הייתה דמות נייטרלית שאליה פנה קונסטנטין כדי לחפש מרפא למחלתו.
בסרט, השטן מוציא את הסרטן מגופו של קונסטנטין בגלל הקרבתו האצילית. לאחר מכן קונסטנטין נראה לועס מסטיק כתחליף לעישון. בקומיקס, קונסטנטין מערים על שלושה שדים בעסקה על נשמתו וכאשר הם מגלים את התרמית הם מרפאים את הסרטן מגופו, מכיוון שאינם רוצים לצאת למלחמה אחד בשני. בניגוד לסרט, קונסטנטין ממשיך לעשן.
בסרט, קונסטנטין משתמש ב"רובה ציד קדוש" שטעון בכדורים שנתברכו בידי האפיפיור, בתוספת להביור "נשמת הדרקון". בקומיקס, הוא מתעב ונמנע מכלי נשק.
כלי נשק וקמעות

קונסטנטין משתמש במגוון כלי נשק וקמעות בסרט, ממכלול אמונות. החל מלהביור "נשמת הדרקון" (פגניות), לאגרופן עם צלבים החרוטים בו (נצרות), למים קדושים מנהר הירדן (נצרות). בנוסף מתוארות כוסות המכילות את מהותה של הפרה הקדושה (הינדואיזם).
פסקול

| --- | --- |

 פסקול מאת סימפוניית אולפני הוליווד
 יצא לאור:  15 בפברואר 2005
 סוגה:  סרט גיבורי-על, סרט דרמה, סרט פנטזיה, סרט אימה, סרט שטני 
 חברת תקליטים:  Varèse Sarabande
 הפקה:  לורנזו די בונאוונטורה, בנג'מין מלניקר, מייקל אוסלן, עקיבא גולדסמן, לורן שולר דונר
הערות שוליים

↑  בנימין טוביאס, קיאנו ריבס לא הצליח כי הוא שחקן טוב – אלא כי הוא האנושי והפגיע מכולם, באתר ynet, 3 בספטמבר 2024
| --- | --- |
בקרת זהויות :  MusicBrainz release group: 9f63f118-dece-3ff5-a0cf-5bd91b942cd7
קולג' קהילתי

הקמפוס הראשי של מכללת מונרו, ברוצ'סטר שבניו יורק
קולג' קהילתי (באנגלית: Community college) היא סוג של מוסד חינוכי בו ניתן ללמוד במשך שנתיים בעבור שכר לימוד סביר. למונח יכולות להיות משמעויות שונות במדינות שונות - בקולג'ים קהילתיים רבים יש "הרשמה פתוחה" לסטודנטים שסיימו את בית הספר התיכון. המונח מתייחס בדרך כלל למוסד להשכלה גבוהה המספק חינוך לכוח העבודה ותוכניות אקדמיות שונות. בחלק מהקולג'ים הקהילתיים ישנם גם קבוצות אתלטיקה ומעונות הדומים לאלו הקיימים באוניברסיטאות.
בארצות הברית

בארצות הברית הקולג'ים הקהילתיים, המכונים לעיתים גם מכללות טכניות, מכללות דו-שנתיות או מכללות עירוניות, הן בעיקר מוסדות ציבוריים המספקים השכלה על-תיכונית, המתמקדת בהשגת תעודות, דיפלומות ותארים נלווים. לאחר שהסטודנטים מסיימים את לימודיהם בקולג' הקהילתי, חלק מהסטודנטים ממשיכים ללמוד ועוברים למכללה לאמנויות ליברליות, או שהם ממשיכים ללמוד באוניברסיטה במשך שנתיים עד שלוש שנים על מנת להשלים את לימודי התואר הראשון.
בקולג'ים הקהילתיים הציבוריים בדרך כלל לומדים סטודנטים מהקהילה המקומית והם בדרך כלל נתמכים על ידי הכנסות מהמסים המקומיים. הם בדרך כלל עובדים עם עסקים מקומיים ואזוריים כדי להבטיח שהסטודנטים יוכשרו לעבוד בכוח העבודה המקומי.
אזכורים בתרבות

קומדיית המצבים האמריקנית "קומיוניטי" היא סדרת טלוויזיה העוסקת בחיי סטודנטים בקולג' קהילתי אמריקני.
קוניהיקו קאסאהארה

| --- | --- |
אין תמונה חופשית
 לידה:  1941 (בן 83 בערך) Okaya, יפן 
 מקום לימודים:  אוניברסיטת ניהון 
 
קוניהיקו קאסאהארה (ביפנית: 笠原邦彦; ‏נולד ב-1941) הוא אומן אוריגמי יפני ידוע.
קאסאהארה המציא מאות דגמי אוריגמי ופרסם ספרים רבים בנושא, אשר חלקם תורגם לעברית. הוא מתמחה באוריגמי מודולרי ועוסק רבות בקשר שבין גאומטריה לקיפולי נייר.
מספריו שתורגמו לעברית

קוניהיקו קאסאהארה, קסמי אוריגמי, לדורי, 1990.
קוניהיקו קאסאהארה, פלאי אוריגמי, לדורי, 1990.
קוניהיקו קאסאהארה, חדוות אוריגמי, לדורי, 1990.
קוניהיקו קסהרה, אוריגמי בקלי קלות, אור-עם.
| --- | --- |
בקרת זהויות :  NLI: 987007574195005171  BNE: XX957533  CiNii: DA0263442X  GND: 12893056X  ISNI: 0000 0000 8398 4674  LCCN: n88646701  NDL: 00026918  NKC: xx0072896  NLK: KAC200006753  NTA: 070048495  Trove: 886790  VIAF: 85774982   WorldCat (עם VIAF): 85774982 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קונסטנטין אומאנסקי

| --- | --- |

 לידה:  1 במאי 1902 (יוליאני) מיקולאייב, האימפריה הרוסית 
 פטירה:  25 בינואר 1945 (בגיל 42) המדינות המקסיקניות המאוחדות 
 מדינה:  האימפריה הרוסית, הרפובליקה הסובייטית הפדרטיבית הסוציאליסטית הרוסית, ברית המועצות 
 מקום קבורה:  בית הקברות נובודוויצ'יה 
 השכלה:  אוניברסיטת מוסקבה  מכון הפרופסורים האדומים (1930) 
 מעסיק:  People's Commissariat for Foreign Affairs of the Soviet Union 
 תפקיד:  Soviet Ambassador to the United States (6 ביוני 1939–5 בנובמבר 1941) 
 מפלגה:  המפלגה הקומוניסטית של ברית המועצות 
 פרסים והוקרה:  עיטור הדגל האדום של העמל 
 
קונסטנטין אומאנסקי (ברוסית: Константи́н Алекса́ндрович Ума́нский; 14 במאי 1902 – 25 בינואר 1945) יהודי שהיה דיפלומט סובייטי, אשר בעת מלחמת העולם השנייה שימש שגריר ברית המועצות בארצות הברית.
ראשית דרכו

קונסטנטין אומאנסקי נולד בשנת 1902 בעיר מיקולאייב באוקראינה לאברהם ותרזה אומאנסקי. לאביו היה בין מאשתו הראשונה - לאוניד אומנסקי. שנות ילדותו הראשונות עברו עליו בבאקו בירת אזרבייג'ן, מקום בו עבד אביו כמהנדס בחברת דלק. עם מות האב בשנת 1913 היגרה האם למינכן ולאחר מכן לווינה. לאחר שובם לרוסיה החל קונסטנטין אומאנסקי בשנת 1918, והוא אז בן שש עשרה שנים, ללמוד באוניברסיטת מוסקבה היסטוריה של האמנות. בשנת 1919 הצטרף למפלגה הבולשביקית. בשנת 1922 התקבל למשרד החוץ של ברית המועצות. לאומנסקי היה כישרון רב ללמידת שפות והוא שלט בחמש שפות, רוסית, צרפתית, איטלקית, גרמנית ואנגלית. בזכות כישרונו זה הוא התקבל לסוכנות הטלגרף הרוסית, טאסס ככתב ברומא, פריז וז'נבה. הוא החזיק בתפקיד זה עד לשנת 1931 כאשר חזר לעבוד במשרד החוץ הסובייטי במחלקת העיתונות והמידע, בתחילה כסגן מנהל המחלקה ולאחר מכן כמנהלה. במסגרת תפקידו יצר אומנסקי קשרי ידידות עם אישים מפורסמים ובהם המלחין דמיטרי שוסטקוביץ' והעיתונאי היהודי מיכאיל קולצוב (אנ'), מי שעתיד להיות מחוסל במהלך הטיהורים הגדולים. כמו כן ליווה את הסופר והמחזאי ג'ורג' ברנרד שו בביקורו בברית המועצות בשנת 1931. באותה שנה השתתף אומאנסקי במשלחת סובייטית, בראשות שר החוץ של ברית המועצות מקסים ליטבינוב, שיצאה לטורקיה לחתימת פרוטוקול להארכת חוזה הידידות והנייטרליות שבין ברית המועצות לבין טורקיה.
שגריר בארצות הברית

בשנת 1936 יצא אומאנסקי לוושינגטון כדי לשמש ממונה על היחסים בשגרירות ברית המועצות. ב-11 במאי 1939 מונה על ידי סטלין לשגריר ברית המועצות בארצות הברית, וב-6 ביוני הגיש את כתב האמנתו לנשיא ארצות הברית פרנקלין דלאנו רוזוולט. היה זה כארבעה וחצי חודשים לפני פרוץ מלחמת העולם השנייה.
ב-4 ביולי 1939, כאשר יצא השגריר אומאנסקי לחופשה בברית המועצות, נשא עמו איגרת מרוזוולט אל סטלין, בה הוזהר סטלין כי אם יתייצב לצדו של היטלר, הרי ברור שברגע שהיטלר יכבוש את צרפת הוא יתקוף גם את רוסיה.